คุณคะ พอดีฉันมีเรื่องสอบถาม ฉันไม่เป็นประจำเดือนมาสองเดือนแล้ววันที่มีเพศสัมพันธ์แล้วเป็นประจำเดือนมาแค่3วัน ใน3วันนี้มีลิ่มเลือดออกมาคล้ายๆชิ้นเนื้อ หลังจากนั้นก็รู้สึกปวดท้องแล้วเวลาฉี่ก็แสบขัด มีเพศสัมพันธ์แต่หลั่งนอกมีโอกาสท้องไหมคะ
สวัสดีค่ะ mim,การมีเพศสัมพันธ์โดยการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น หากประจำเดือนไม่มานาน 2 เดือน แล้วได้มีเลือดประจำเดือนมา 3 วัน เลือดดังกล่าวอาจใช่หรือไม่ใช่ประจำเดือนก็ได้ แนะนำควรลองตรวจหาการตั้งครรภ์ดูก่อนค่ะ หากตรวจพบการตั้งครรภ์ แสดงว่าอาจเกิดการแท้งขึ้น ซึ่งก็ควรรีบไปพบสูติ-นรีแพทย์โดยเร็วค่ะ แต่หากตรวจไม่พบการตั้งครรภ์ เลือดที่ออกก็น่าจะเป็นประจำเดือนได้ ส่วนชิ้นเนื้อที่ออกมา ก็น่าจะเป็นส่วนของเยื่อบุโพรงมดลูกที่ออกมาค่ะ ไม่ได้อันตรายอะไรสำหรับอาการปวดท้อง ปัสสาวะแสบขัด ก็น่าจะเป็นอาการของการติดเชื้อทางเดินปัสสาวะส่วนล่าง ในเบื้องต้นแนะนำให้ดื่มน้ำมากๆ เพื่อช่วยขับเชื้อโรคออกมา หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ หลีกเลี่ยงการมีเพศสัมพันธ์ไปก่อนชั่วคราว แต่หากอาการไม่ดีขึ้น ก็ควรไปพบแพทย์เพื่อตรวจค่ะ